Konstatiram da je sjednici nazočna većina, odnosno, da nisu tu samo iz bosanskog kluba, samo, gospodine, Izet Šarčević, iz Kluba hrvatskog naroda, Pero Marković, ostali nazočni, prema tome, ova sjednica može početi sa radom. Otvaram sjednicu, 6. po redu Doma naroda Bosne i Hercegovine. /Sviranje himne/ Možemo preći na prijedlog dnevnog reda koji ste dobili u prilogu. Ima li ko prijedloga za izmjenu ili dopunu dnevnog reda? Ako nema, ko je za ovaj dnevni red? Ima li ko protiv? Suzdržan? Nema. Znači, usvajamo dnevni red. Prelazimo na 1. točku Ad.1. Usvajanje Zapisnika sa 5. sjednice Zapisnik imate u prilogu. Da li ima primjedbi na Zapisnik? Ako nema, ko je da se ovaj zapisnik usvoji? Ko je za? Protiv? Suzdržan? Nema niko. Znači, jednoglasno usvojen Zapisnik sa prošle sjednice. Druga točka dnevnog reda Ad.2. Pregled poslaničkih pitanja na koja nisu dobijeni odgovori Imate taj pregled. Ja osobno smatram da odgovore trebaju dobiti, znači, jednostavno da ponovimo zahtjev nadležnim institucijama, pojedincima, da daju odgovore na poslanička pitanja. Ima li ko drukčije mišljenje? Ako nema, znači, zaključujemo da zahtijevamo ponovo da nadležne institucije i organi i pojedinci kojima su pitanja upućena, daju odgovor. 2 Ad.3. Pripreme za Konferenciju o Paktu stabilnosti za jugoistočnu Evropu Koliko vidim biće to i zadnja točka. Koliko vidim, ovdje nema onih koji su najviše oko toga upućeni, a to su gospodin ministar vanjskih poslova Jadranko Prlić, gospoda predsjedavajući i kopredsjedavajući Mihajlović i Siladžić, njih nema. U četvrtak imamo zajedničku sjednicu, pa ne vidim neku potrebu. Ako vi smatrate da neko ima ovdje i da ima potrebe da nas informira, neka to izvoli, slobodna je govornica, a ako smatrate da je to u četvrtak dovoljno, kad bude zajednička sjednica, onda ćemo to prebaciti za četvrtak. Njemu nije mrsko da uzme riječ. Gospodine Silajdžiću, može li bez sjedanja? Jedna od točaka dnevnog reda je Informacija o pripremama za Pakt stabilnosti, ja znam da je to Vaša dobra tema i zahvalna tema odmah za govornicu.
Poštovano Predsjedništvo, Dosadašnji rad, upravo u funkciji priprema za Samit pakta stabilnosti... Gospodo poslanici, Organizacioni odbor za pripreme ovoga samita su u punom jeku i, evo da počnem s kratkom informacijom, to je da, što se barem naše strane tiče, sve pripremljeno, da se svi pododbori redovno sastaju, ima ih osam, da se Glavni odbor, takođe, sastaje, da je Predsjedništvo BiH izviješteno o..., koje je, takođe, u okviru ovog centralnog odbora za pripreme Samita, ...prihvatilo informaciju da su prihvaćene neke inicijative. Međutim, mogu odmah reći, ako se radi o kratkoj informaciji, da ima nekih otvorenih pitanja. Prije svega, kada je u pitanju, moram vam reći, formalna odluka o održavanju Samita koja je, očigledno, čisto formalne prirode, a treba danas da uslijedi i da se, s tim u vezi, pošalju pozivnice. Dakle, sve dotle dok se pozivnice ne pošalju, smatramo da i formalna odluka nije donesena. Radi se o tome da je potrebno neko vrijeme da bi se završile neke formalnosti, ja se nadam da ćemo, evo, danas već završiti taj posao. Odmah da kažem, što se tiče Organizacionog odbora, ne samo sa naše strane, nego i sa strane Evropske unije, koja, naravno, predsjedava ovom samitu, s te strane, posao je završen na vrijeme i dobro. Međutim, postoje neke formalne odluke, kao što sam rekao, koje nisu u rukama ovog organizacionog odbora. Međunarodna zajednica je, kao što znate, poslala svoj ekspertni tim na visokom nivou u Bosnu i Hercegovinu da bi procijenila dosadašnje pripreme i sposobnost Bosne i Hercegovine da u vrlo kratkom vremenu organizuje jedan ovakav sastanak. Ocjena rada Organizacionog odbora je, kao što znate, pozitivna, dobra i na osnovu toga je i nastavljen rad u Evropskoj uniji oko organizacije ovog samita, i ne samo u Evropskoj uniji, nego i u drugim državama. Radi se o vrlo kratkom vremenu. Dakle, ovakve konferencije se pripremaju najmanje pola godine do godinu dana, u normalnim nekim uvjetima, danas je, međutim, takva situacija da se moramo pripremiti u roku od nekoliko nedjelja. Mi činimo sve što možemo, pa i u finansijskom pogledu, postoje neka otvorena pitanja koja su, naravno, rješiva, i ukoliko ne bude nekih većih poremećaja, nadamo se uspješnom Samitu, i ne samo da se nadamo, nego i radimo na tome. Ja upravo dolazim sa jednog takvog sastanka, dakle, šefova pododbora i, evo, izvještavam ovo tijelo da se pripreme odvijaju dobro, da smo mi optimisti i da, naravno, sve ono što zavisi od nas u Bosni i Herceovini, da će biti urađeno kako valja. 3 Ukoliko želite neke detaljnije informacije....
Samo neformalno, da li su zemlje članice potvrdile dolazak i na kojoj razini?
Dakle, očekujemo da se pozivnice pošalju što prije iz Bosne i Hercegovine, to može tek nakon nekih formalnih odluka koje moraju biti donesene, a zemlje članice su politički odlučile da se ovaj samit održi i, samim tim, i svoje učešće su potvrdile bez izuzetka i to na najvišem nivou, kao što znate. Naravo, ne govorim o nepredviđenim okolnostima, ono što se može predvidjeti, govori da će sve zemlje učesnice biti predstavljene na najvišem nivou i, evo, ako mogu jednu moju ocjenu da kažem, u svakom slučaju, potvrda Bosne i Hercegovine i nadamo se jedan novi iskorak u novu eru, kada je u pitanju Bosna i Hercegovina i cijeli region. Moram istaći da je saradnja u cijeloj Bosni i Hercegovini na ovom pitanju na visokom nivou, da u pripremama učestvuju funkcioneri iz jednog i drugog entiteta, da je saradnja dobra i, naravno, uz neka otvorena tehnička pitanja, obzirom na kratkoću vremena, ta je saradnja dobrodošla i ona teče dobro do sada. Nadamo se da će biti tako i dalje. Nema nikakvog razloga da ovaj samit ne prođe u najboljem redu i da time Bosna i Hercegovina dobije na kredibilitetu kod međunarodne zajednice. 29. bi trebalo da se održi regionalni sastanak, a 30., Samit, regionalni sastanak, naravno, takođe, pod predsjedništvom Evropske unije, kao i Samit, odnosno, pod predsjedništvom gospodina Ahtisarija, koji je predsjedavajući Evropske unije, kao šef države Finske u ovom periodu. Delegacije koje su određene za organizovanje ovoga samita izvana, iz Sjedinjenih Američkih Država i Evrope, stižu svakodnevno, danas očekujemo da se vrati i ambasador Rusije, koji je zadužen za pripremu ispred Evropske unije, ambasador, dakle, iz Finske, gospodin Rusi, koji je zadužen ispred predsjednika Ahtisarija za organizovanje ovog samita. Ne bih govorio, ja mislim da je bilo dovoljno riječi o političkom aspektu, o održavanju ovog samita, mislim da nema potrebe da se to ponavlja, svi znamo koliko znači ovaj samit Bosni i Hercegovini i cijelom regionu, a s naše strane ćemo najbolje uraditi ako se dobro pripremimo za održavanje ovog samita. Izvolite, ukoliko ima još nešto, ja se zahvaljujem.
Hvala. Prije prelaska na sljedeću točku, ja bih rekao par riječi koje sam zaboravio na početku, a to je, prema ustavnom redoslijedu, na kraju ove sjednice, ja ću ulogu predsjedavajućeg prepustiti svom kolegi Žigiću, da ne bude nekih dilema, vi koji ste nazočni na ovim našim sjednicama Doma naroda, vidite da nešto, ili s nama ili s drugima nije u redu, a možda je u redu, ali je situacija kod nas i kod drugih malo drukčija. 4 Naime, naše sjednice traju izuzetno kratko, jer novinari koji kasnije, vjerovatno, moraju prepisivati od drugih, sad se to kod nas desilo. Međutim, ja vas uvjeravam da je dio toga uzrok u našem načinu rada, mi smo održali Kolegij, kao što to redovito radimo, mi smo održali komisije, sjednice radnih tijela, pa nije očekivati da će ova sjednica trajati dugo, jer smo mi, manje-više, eventualna sporna pitanja riješili prije sjednice, tako da ne bude zabune oko toga, oko načina rada i tijeka ove sjednice. Sljedeća točka dnevnog reda je Ad.4. Razmatranje i usvajanje Okvirnog zakona o privatizaciji poduzeća i banaka Bosne i Hercegovine Vama je poznato da je ovaj zakon usvojen u prošlom sazivu Zastupničkog doma PS Bosne i Hercegovine, da je srpska strana tražila određeno usaglašavanje, dogovaranja na razini svoje vlade, to je u međuvremenu urađeno, pa otvaram raspravu po ovom pitanju, a kažem ponovo, ne očekujem neke posebne probleme, zbog toga smo na komisiji, manje-više, to uradili. Izvolite. Gospodin Tošić.
Poštovano Predsjedništvo, poštovane kolege, dame i gospodo, Vi znate da smo mi tražili neka dodatna objašnjenja od strane OHR-a vezano za Okvirni zakon o privatizaciji preduzeća i banaka u Bosni i Hercegovini, odnosno, tražili smo i stav naše vlade, jer nam je bilo nejasno ovdje jedno tumačenje, i došli smo do apsolutno usaglašenog stava da, i tumačenje je OHR-a i naše vlade, ovaj zakon izričito priznaje pravo da se privatizuju preduzeća i banke smješteni na njihovoj teritoriji, tako da smo danas spremni da za ovaj zakon glasamo. Hvala vam.
Hvala, gospodine Tošiću. Zakon je pred vama. Ima li još diskutanata. Ako nema, ko je za usvajanje ovog zakona? Ima li ko protiv? Uzdržan? Nema. Znači Okvirni zakon o privatizaciji poduzeća i banaka je jednoglasno usvojen. Ad.5. Sljedeća točka dnevnog reda je jedan zakon donesen na brzinu i danas stavljen na dnevni red, iako nije bio na Zastupničkom domu, zbog toga što mi nećemo imati redovitu sjednicu, a drugi dom hoće. Prema mojim informacijama, 5 ja mislim da su i vaše takve, da oko donošenja ovog zakona na Vijeću ministara BiH nije bilo problema, pa otvaram raspravu o Prijedlogu zakona.
Gospodine predsjedniče, kolege poslanici, zastupnici, dragi gosti, Ja želim da ovaj dom obavijestim da smo mi, neposredno pred današnju sjednicu Doma naroda Parlamentarne skupštine BiH, na Komisiji razmotrili ovaj dokumenat uz naznaku da je Vijeće ministara Bosne i Hercegovine, na 10. sjednici, ovaj dokumenat u formi nacrta uputilo u parlamentarnu proceduru po hitnom postupku, s tim da nacrt razmatramo u formi prijedloga. Pored toga, moramo poći od činjenice da je Bosna i Hercegovina prihvatila specifične obaveze za implementaciju standarda, preporučeno u praksi i procedure ISAO, kao članica, ugovorne strane u Međunarodnoj organizaciji zrakoplostva, ISAO, i potpisnica Međunarodne konvencije o civilnom zrakoplovstu je obavezna da ove standarde ispoštuje. U tom smislu, na Komisiji nije bilo suprotnih mišljenja, to više što je i Komisija Predstavničkog doma za promet i komunikacije, na svojoj sjednici od 15. 7., podržala donošenje ovog zakona, uz uvažavanje što je i na Komisiji za promet i komunikacije Doma naroda prihvaćeno da se podrži amandman Ustavnopravne komisije na član 64., tačka 2., u tom smislu da, tamo gdje se govori o stupanju zakona na snagu, a što je u skladu sa Poslovnikom o radu Doma naroda, izvrši se jedna izmjena, tako da ne stoji tamo da Zakon stupa na snagu danom objavljivanja u Službenom glasilu, nego da stupa osam dana nakon objavljivanja u Službenom glasilu, to bi bio prijedlog za izmjenu, pa bih ja zamolio da se oko toga odredimo. Hvala lijepo.
Mislim da je to više tehnička primjedba. Ja osobno sam za stav Komisije, to znači da stupa na snagu osam dana nakon objavljivanja. Je li tako? Izvolite.
Ja ne znam, naš je predlog, našeg kluba, da, ipak, krenemo onako kao što radi svaka skupština, da mi ove zakone imamo u nacrtu uvijek, pa onda da ide u predlog. Ne znam zašto, stalno nam se ostavlja vrlo kratak period i vrijeme da apsolutno ne možemo da i ove zakone i proučimo, da mi, poslanici, damo svoje mišljenje i stavove. Mi, otprilike, se ponašamo da ono što pripremi Ministarski savjet mora da bude sveto slovo za ovaj visoki dom. Sada smo u situaciji da ovo danas razmatramo u nacrtu, ako treba u četvrtak da ide predlog. Ne bismo željeli da ispadne da vršimo bilo kakvu opstrukciju, često nam pripisuju, ukoliko se pozovemo na naš poslovnik i poslanički posao i zadatak, da nešto radimo poprijeko. Znači, u situaciji smo da ovo danas razmatramo kao nacrt.
Što se mene osobno tiče, to je za mene vrlo prihvatljivo, uz uvjet da vi budete nazočni na zajedničkoj sjednici i da poslije sjednice Doma naroda samo bude, da kažem, nastavak ove sjednice, i kako god budemo to nazvali, ili nova sjednica, da onda ovaj zakon po takvoj proceduri usvojimo. 6 A što se mene osobno tiče, ja nemam ništa protiv na primjedbu gospodina Tošića. Ja sam ovo stavio na dnevni red jer je od mene to traženo, a oni nisu imali vremena za to, zbog toga što je nekako bilo u dan zakazivanja ove sjednice, itd. Mislim da ovaj dom treba da ima svoj dignitet, treba da ima proceduru, to treba poštovati, prema tome, neće se ništa izgubiti ukoliko uradimo po predlogu gospodina Tošića. Izvolite.
Ja se slažem sa predsjedavajućim. Istina je da u Poslovniku, u Privremenom poslovniku Doma naroda stoji da prvo nacrte propisa i prijedloga razmatra Predstavnički dom, pa onda Dom naroda, ali stoji i jedna rečenica da može i Dom naroda ranije da razmatra određene prijedloge, ako za to postoje opravdani razlozi. Prema tome, pošto Klub poslanika iz Republike Srpske želi da ovaj naš zakon danas, on je rekao, razmatramo u Domu naroda, ja sam više sklon ovom prijedlogu koji je predsjedavajući dao, da mi danas razmatramo, ustvari, već ga razmatramo, ovaj prijedlog, ako neko ima primjedbe i sugestije, neka ih da, ako nema, da poslije zajedničke sjednice, koja će se održati u četvrtak, održimo i mi sjednicu i da usvojimo ovaj zakon, a njega će, vjerovatno, usvojiti i Predstavnički dom. Ja mislim da bismo se s tim mogli složiti i da to ne bude posebna sjednica, već da bude nastavak ove sjednice za tačke dnevnog reda koje se danas ne budu usvojile. Toliko.
Hvala, gospodine Čampara. Mislim da, ako nema drugih stavova, da smo blizu jednog korektnog rješenja da uradimo, prema ovom prijedlogu koji smo dobili zajednički, koji su u dijelovima dali gospoda Tošić i Čampara. Ko je za ovaj zaključak? Prelazimo na sljedeću točku dnevnog reda Ad.6. Prijedlog odluke o utvrđivanju kompleksa zgrada i zemljišta za smještaj institucija Bosne i Hercegovine, o njihovom statusu, uvjetima i načinu korištenja Ova točka bila je prošli put, uz manje primjedbe, ona je odgođena, koliko imam sada informacija, imate pred sobom novi Prijedlog. Znači, odluku imate pred sobom. Otvaram raspravu. Ako nema rasprave, predlažem da usvojimo u istom tekstu kao Predstavnički, odnosno, Zastupnički dom. Ko je za? Ima li ko protiv? Suzdržan? Nema. Znači, konstatiram da je ova odluka prihvaćena jednoglasno. 7 Sljedeća odluka je ... Znači, radi se o istoj materiji, samo o drugoj, odvojenoj točki. Ako nema, ako je ova odluka usvojena, ovako predlažem, ako nema neko za raspravu, da i ovu odluku usvojimo na isti način. Ima li ko za raspravu? Nema. Ko je za ovakvu odluku? Konstatiram da je i ova odluka jednoglasno prihvaćena. Ad.7. Davanje na ratifikaciju, odnosno, suglasnost za ratifikaciju sporazuma koje imate u dnevnom redu od a) do g) I mi smo ovdje dodali jedan sličan zaključak koji je usvojio Zastupnički dom. Ja bih da idemo, ipak, po redu, obzirom da se radi, bez obzira što je, manje-više, ista materija, moglo bi se reći šabloni, ali se radi o različitim sporazumima, pa predlažem da ih pojedinačno razmatramo i usvajamo. a) Sporazum o razvojnom kreditu, projektu osnovne zdravstvene zaštite između Bosne i Hercegovine i međunarodnih asocijacija za razvoj Imate sporazum u prilogu dnevnog reda, mogu vas informirati da je Vijeće ministara BiH, ove sporazume predložilo za ratifikaciju. Otvaram raspravu ovom Sporazumu. Ako nema, kao što smo na Komisiji konstatirali, pozivam na glasovanje. Ko je za ovaj sporazum? Koliko vidim, protiv i suzdržan nema niko. Znači, jednoglasno se daje suglasnost za ratifikaciju ovog sporazuma. b) Imamo Sporazum o razvojnom kreditu - Pilot projekt institucija i rada socijacije (?). Otvaram raspravu. Niko nema za raspravu. Ko je za ovaj sporazum? Hvala. Konstatiram, jednoglasno, nema potrebe pitati ko je za i protiv. c) Sporazum o razvojnom kreditu - Pilot projekt kulturnog nasljeđa. Sporazum imate pred sobom. Otvaram raspravu, niko nema za raspravu. Tko je za ovaj sporazum? Hvala. Opet jednoglasno. 8 d) Sporazum o razvojnom kreditu - Kredit za prilagođavanje u privatizaciji poduzeća. Otvaram raspravu. Nema nitko za raspravu, tko je za ovaj sporazum? Opet jednoglasno. e) Sporazum o kreditu na projektu za podsticanje izvoza poduzeća Mogu samo konstatirati da su zaista ovo aktualne teme, da su ovo sve krediti koji su neophodni za strukturalno prilagođavanje našeg sustava, u prvom redu gospodarstva. Otvaram raspravu. Tko je za ovaj sporazum? Jednoglasno se prihvaća i ovaj sporazum. f) Sporazum o razvojnom kreditu - Drugi kredit za strukturiranje i usklađivanje javnih financija. Otvaram raspravu. Tko je za ovaj sporazum? Jednoglasno. g) Sporazum ovaj danas otpada zbog toga što nije usvojen Nacrt zakona o zrakoplovstvu, znači, skupa sa Zakonom ide i ovo. Ovaj sporazum pod g) se odgađa za nastavak sjednice za četvrtak. Točno vrijeme sjednice ćemo utvrditi poslije, kada završi ova zajednička sjednica posvećena Paktu. To može biti u sat vremena tolerancija. Prelazimo na točku 9. Ad.8. Razmatranje izvještaja Centralne banke Bosne i Hercegovine za 1998. godinu Kao što vam je poznato, ovu instituciju, bez daljih komentara, vodi stranac, Piter Nikol i to uspješno, samo sam zaboravio nešto drugo reći. Poslije ovih sporazuma, jedan zaključak. Zaključak bi bio sljedeći, za sve ove sporazume Zadužuje se Vijeće ministara Bosne i Hercegovine da redovito prati ispunjavanje svih uvjeta o realizaciji i osiguranju neophodnih preduvjeta za pravovremeno realiziranje sporazuma i o tome informira Dom naroda Parlamentarne skupštine Bosne i Hercegovine, svakih šest mjeseci. Zadužuje se Vijeće ministara Bosne i Hercegovine da dostavi Domu naroda izvješće o ukupnom zaduženju Bosne i Hercegovine u prošlom razdoblju, odnosno, cjelokupni dug Bosne i Hercegovine. Tu je najmjerodavniji po tom osnovu, odnosno, ja bih rekao, obojica koja su mjerodavna, jedan po funkciji predsjedavajući, kopredsjedavajući, a drugi, što mu je to puno bliže struci i radnom mjestu, prema tome, mislim da imate vas dvojica kolega, da li imate primjedbe na ovaj zaključak? Ima li neko od zastupnika? Dajmo ovaj zaključak na glasovanje. 9 Jednoglasno se usvaja ovaj zaključak. Ispričavam se za ovaj mali poremećaj. Dakle, izvještaj Centralne banke BiH imate pred sobom. Ja znam da je i ovdje malo vremena i puno podataka i puno toga, ali, obzirom da je prvo izvješće Centralne banke BiH, mislim da je ovo dobar put i da se treba naviknuti, a za idući put, ja se nadam da ćemo imati pravovremenije..., odnosno, malo više vremena da oni koji se u to bolje razumiju i koje to bolje zanima i koji imaju potrebu za konsultacijama na bilo kojoj razini i do bilo koje razine, da to urade, ali, ovaj put, ja bih otvorio raspravu, naravno, ja osobno nemam primjedbi na ovo izvješće. Ovo izvješće nije razmatrao Zastupnički dom iz istog razloga što je Izvješće došlo isti dan kada je bila sjednica Zastupničkog doma. Hoćete li da i ovo, da bi bila procedura kao i ranije, da stavimo kao iz čiste forme da to bude, ako sjednica postoji, da to stavimo na dnevni red našeg nastavka sjednice, ili da danas usvojimo, mislim da je praktičnije ovo što su uradili, na neki način, predstavnici sve tri strane, uvjetno govoreći, čini mi se da jedna takva suglasnost postoji, da i ovu tačku stavimo kao nastavak, da bi forma bila približnija onome kako treba da radi ovaj dom. Ništa nemam protiv usvajanja. Ja otvaram raspravu. Hoćemo li to usvajati? Ja bih volio da predstavnici klubova, imate li potrebu za konsultacijama ili da uzmem sebi za pravo da se ovo usvoji za nastavak? Hvala. Mi ovdje ništa ne možemo izmijeniti, prema tome, naša odluka je.... Da li prihvaćamo ovo izvješće? OK. Ima li neko protiv? Ima li suzdržan? Nema. Znači, konstatiram da smo prihvatili Izvješće Centralne banke Bosne i Hercegovine. Prelazimo na sljedeću tačku dnevnog reda Ad.9. Prijedlog odluke o dopunama Privremenog poslovnika Doma naroda Parlamentarne skupštine Bosne i Hercegovine Predlog amandmana, odnosno, dopuna imate pred sobom, radi se uglavnom o utvrđivanju nadležnosti radnih tijela. Ne radi se o nekoj suštinskoj izmjeni koja bi mogla donijeti zabune u procedurama ili, eventualno, da kažem bilo kakav poremećaj poslovnika koji vrijedi, ali bismo imali nešto malo pojašnjenja poslovnika koji je već na snazi. I drugo, ja bih zamolio, odnosno, zahtijevao od vas zastupnika, odnosno izaslanika, da posvetite malo veću pažnju dobijenom prijedlogu poslovnika, stalnog poslovnika, i da ga odmah poslije ljetne pauze usvojimo kako bismo mogli normalno raditi, jer nema nikakvog razloga da ne bude tako. Isto tako bih apelirao na vas da u međuvremenu razmotrite detaljnije prijedloge sekretarijata ovog doma i ovaj dom bi u pogledu organizacione šeme budućih stručnih službi ili, da kažem, pratećih službi oba ova doma Parlamenta BiH, da bismo i taj dio posla obavili, da bi ova skupština, koliko je moguće normalnije mogla funkcionirati. 10 Ima li zahtjeva ima li diskusije po amandmanima, ima li prijedloga? Ako nema, dajem na glasovanje amandmane, odnosno, pojašnjenje bilo kojeg rada komisija. Ko je za? Protiv nema niko. Suzdržan nema niko, jednoglasno se usvaja ovaj zaključak. Sljedeća točka je popunjena, ali ne kao u drugim domovima, nas je ovdje puno manje, to su Ad.10. Poslanička pitanja Pozivam izaslanike koji imaju pitanja da izvole to učiniti sa ove govornice. Gospodin Dževad Mlaćo.
Gospodine predsjedavajući, dame i gospodo, Zdravlje i život ljudi, odnosno građana bi trebao biti zaista na prvom mjestu, a ovih dana veoma često slušamo kako na tržištu postoje prehrambeni artikli sumnjivih kvaliteta, sa aspekta zdravstvene ispravnosti, neispravni prehrambeni artikli, međutim, ako bi se desilo da se neko otruje ili iz nekih drugih razloga bude oštećen, nema zakona kojim bi bio obeštećen. Mislim da smo mi jedina zemlja u Evropi koja nema zakona o zaštiti potrošača. Postavljam pitanje Vijeću ministara BiH - šta je sa tim zakonom i hoće li se, i kada će se taj zakon donijeti? Možda će neko reći da na nivou entiteta nešto ima u tom smislu, pa, kada je riječ o trgovini među entitetima, to je unutrašnja stvar, tako da ne može nadomjestiti nikako ovaj zakon o zaštiti potrošača, a posebno imamo namjeru da čim prije budemo u Vijeću Evrope, mislim da nisam siguran da možemo i bez ovoga zakona u Vijeće Evrope. Dakle, moje pitanje je Vijeću ministara BiH - šta je sa ovim zakonom, gdje je zapelo u njegovoj pripremi, i kada će biti prijedlog ovoga zakona? Hvala.
Hvala. Ima li još pitanja, izvolite, gospodin Zorić.
Ja ću ponoviti pitanje, sada u ime Kluba, koje je postavio gospodin Pero Mađar, na jednoj od prošlih sjednica, naime, kada će se ova dvorana urediti da bi zastupnici mogli normalno raditi u njoj? Naime, evo, maloprije kada su gospodin Silajdžić i kolege zastupnici govorili, ja sam morao kriviti vrat tu da bih gledao u ljude koji pričaju. Dakle, ova dvorana ne sliči na ostale skupštinske dvorane, a isto tako ću postaviti pitanje nadležnim službama, ne znam kome, ovom visokom domu, da se odredi točno mjesto gdje sjede zastupnici, jer maloprije je, prije početka ove sjednice, izvjesna plavuša došla tu i zamolila mene da ustanem, ja sam kazao da je sjednica Doma naroda čiji sam ja član i da nema potrebe ustajati. 11 Treće pitanje, pošto je standard u Bosni i Hercegovini povećan, a zastupnički paušali su već isti tri godine, mislim da su oni neadekvatni našem radu i našem učešću, pa i odgovornosti koju nam je narod, odnosno, koju su nam sva tri naroda, nama po petorici, povjerila. Pitam Ministarsko vijeće kada će se zastupnički paušali, a i ostala prava zastupnika povećati?
Hvala, gospodine Zoriću. Izvolite, gospodine Hadžoviću.
Odgovor na prvo pitanje, što se tiče uređenja sale i mjesta za sjedenje. Mi smo u Sekretarijatu ovdje počeli da radimo od 1. januara ove godine, međutim, prije tog datuma su već od Evropske komisije odobrena sredstva i nabavljen postojeći namještaj, mi smo imali sugestiju u Evropskoj komisiji da ovakvi stolovi i razmještaj poslanika, odnosno delegata, nije adekvatan parlamentarnom radu, međutim, za sada sredstava nemamo. Tražimo jedno drugo rješenje i očekujem da ćemo u toku mjeseca, dva dana riješiti ovaj problem. Drugo pitanje vezano je oko numeracije vaših mjesta, ako vi to želite, možemo poimenično utvrditi gdje koji delegat, odnosno poslanik sjedi, po klubovima. Treće, oko paušala, vi ste danas usvojili odluku o dopuni privremenog poslovnika gdje ste dali u nadležnost, odnosno djelokrug Administrativne komisije ovoga doma da odluči o pravima poslanika i zaposlenih u Sekretarijatu.
Hvala, gospodine Hadžoviću, ima li još pitanja? Koristim prigodu, izvolite, neka se odmah odgovori, to je bolje.
Dame i gospodo, sasvim je tačna konstatacija, mi smo jedna od rijetkih država u svijetu koja nema neki zakon kojim se štiti potrošač. Bez obzira što su intencije u svijetu, takva vrsta regulative dobija najveći prioritet, odmah da vam i to kažem Vijeće ministara BiH vrlo brzo može taj zakon donijeti i ovdje da ga, formi koju vi želite, imajući u vidu standard Evropske unije i drugih razvijenih zemalja, da to bude jedan savremen, dobar i kvalitetan zakon, pitanje da li ste vi spremni da jedan takav zakon prihvatite, da ne bi i taj zakon, kao i niz drugih zakona koje, nažalost, donosimo završavali na nekoj dugoj listi čekanja. Drugo, kada je u pitanju zaštita naših građana, mi interventnim mjerama pokušavamo da spriječimo da se određeni proizvodi koji ne zadovoljavaju svjetske standarde ne dolaze ovdje u BiH, ne garantujući da je ta mjera samo administrativna i dovoljna da bi se i zaštitili naši građani. Mi nemamo niz institucija, niti standarda koje zapadna evropska unija, odnosno, Evropska unija traži, kao i druge zemlje svijeta, zbog toga mi, sad za sad, moram da vam kažem, po nekim privremenim odlukama poslujemo sa niz nama značajnih zemalja. 12 Kao što mi tražimo zaštitu potrošača u Bosni i Hercegovini, mi isto tako imamo i jedan drugi problem, šta u slučaju da naš proizvođač izveze nezdravu hranu, i da po tom osnovu odgovarajuća institucija iz te zemlje pokrene postupak protiv Bosne i Hercegovine. Znači, postoji jedan čitav spektar zakonskih mjera i uredbi koje bismo morali da donesemo što hitnije u narednom periodu, bez toga, odmah da vam kažem, nema ni govora o pristupu Evropskoj uniji. Mi nemamo upravu za veterinarstvo, pokušavamo to da uradimo, jer Evropa i svijet ne želi da kontaktira sa nekim mjesnim uredima i ostalim, nego zahtjeva jednu disciplinovanu proceduru, da redovito izvještavamo sve mjerodavne svjetske institucije o kretanju svih zaraznih bolesti kod životinja, o svim fitopatološkim nalazima, koji je u Bosni i Hercegovini ne ostvare ... , i tom smislu zahtijevaju okolnosti izvještavanja. U protivnom, nama pristup na takva tržišta neće biti dozvoljen. Otuda, evo, prilika, možda da apelujem i na vas, jer nam je neophodno potreban zakon, da prihvatite taj zakon, a mi ćemo, ukoliko vi date zadatak, vrlo brzo taj zakon uraditi i u prihvatljivoj formi ovdje dostaviti. Hvala vam lijepo.
Hvala, gospodine ministre. Ko želi da govori? Ovo je bilo pitanje i odgovor. Vi ste, znači, odgovorili, a mi ćemo po tom pitanju raditi. Da li zakonska potreba postoji, ne postoji, to ćete vi najbolje utvrditi, iako je to sve uredu, mi ćemo svoj dio posla završiti. Sada bih imao jednu obavezu da kažem nekoliko riječi vezano za ovaj dosadašnji rad, jer sam ja predsjedavao. Mislim da je suradnja među svima nama ovdje koji smo u prvom redu nosili ovaj dio posla, to su izaslanici sva tri kluba, bila izuzetno dobra, nije bilo nekih problema, tolerancija je bila na visokoj razini. Zahvaljujem klubovima hrvatskog, srpskog i bošnjačkog naroda na suradnji, u prvom redu svojim kolegama Žigiću i Ljubičiću, zahvaljujem predstavnicima Vijeća ministara BiH, članovima Predsjedništva BiH, predstavnicima međunarodne zajednice, sredstvima informiranja i svim drugim koji su nam pomagali da ovaj rad bude uspješan u prošlom periodu. Gospodinu Žigiću želim da sebe zabavi problemima, da na odmoru se malo neugodnije osjeća nego da nije preuzeo dužnost, i da prvo poveća paušale tako da mu rejting poraste u narednom periodu. Hvala. Izvoli i zaključi sjednicu. A p l a u z
Dame i gospodo, Ja se zahvaljujem gospodinu Šoljiću na dosadašnjem vođenju ovog doma i saradnji koju je pokazao u radu. Istovremeno bih zaželio da ovaj dom u narednom periodu, makar i u drugoj polovini kalendarske godine, usvoji svoj program rada i, u skladu s tim, i Program rada Vijeća ministara BiH i da pokušamo učiniti sve da one 13 zakone i one mjere koje je potrebno donijeti na nivou države, u radu ovog doma, da ispunimo do kraja godine bar ono oko čega se možemo dogovoriti. Ja se nadam da će, na kraju ovog mog predsjedavanja, moj nasljednik, gospodin iz reda srpskog naroda, Drago Ljubičić, daleko manje imati posla i da ćemo svi skupa na kraju mandata osjetiti zadovoljstvo što smo uradili jedan čestit posao i ono što je od nas očekivano. Hvala lijepo. Zaključujem rad 6. sjednice Doma naroda Parlamentarne skupštine Bosne i Hercegovine. Sjednica je završila sa radom u 15 sati. Kraj NASTAVAK 6.